Jan Thomas Lauritzen

Jan Thomas Lauritzen (født 6. februar 1974 i Sarpsborg) er en norsk håndballtrener og tidligere håndballspiller som senest spilte for Halden Topphåndball.

Lauritzen startet å spille håndball i 1984 i Sarpsborg IL. I 1993 gikk han til Urædd og i 1995 videre til Viking Håndball der han ble seriemester og to ganger cupmester. I 2002 gikk han til tysk håndball, først til TUSEM Essen, i 2004 til TuS Nettelstedt-Lübbecke og i 2005 til SG Flensburg-Handewitt. Fra 2007 til 2009 spilte han for  Bjerringbro-Silkeborg i Danmark. Etter etter sju års spill i utlandet vendte han hjem til Norge og Tistedalens Turn & Idrettsforening i 1. divisjon i 2009. Tistedalens håndballsatsing på seniornivå ble overført til den nye håndballklubben Halden Topphåndball i 2011. 

Lauritzen debuterte på det norske landslaget 25. juni 1993 mot Polen. Han har spilt 254 landskamper og skåret 557 mål. Dermed er han nummer to på listen over flest spilte landskamper  på Norges herrelandslag i håndball. Bare Steinar Ege har flere.

Lauritzen la opp i 2014.

25. mai 2016 ble Jan Thomas Lauritzen presentert som ny hovedtrener for Halden Håndballklubbs eliteserielag for damer.

Referanser

Eksterne lenker 
 
 Profil på handball.no

Norske håndballspillere
Norske håndballtrenere
Personer fra Sarpsborg kommune
Håndballspillere for SG Flensburg-Handewitt